
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κριτήρια για την υπαγωγή των επενδύσεων των υπο¬ 
περιπτώσεων (XVII), (XVIII), (XIX), (XX), και (XXI)της 
περίπτωσης (α) και των επενδύσεων της περίπτω¬ 
σης στ της παραγράφου 1 του άρθρου 3 του νόμου 
2601/98, όπως έχουν τροποποιηθεί με τις διατάξεις 
του άρθρου 17του Ν. 2941/2001. Στοιχεία αξιολό¬ 
γησης, λειτουργίας, βαθμολόγησης και τρόπος 

εφαρμογής όλων των κριτηρίων. 1 

Συμπλήρωση και τροποποίηση της απόφασης με αριθμ. 
ΚΑ/498/5.10.2001 (ΦΕΚ Β-1282) "Έγκριση Οδηγού 
Χρηματοδότησης του Ειδικού Λογαριασμού 
ΥΠΕΠΘ" για την πραγματοποίηση δαπανών στο πλαί¬ 
σιο υλοποίησης της Πράξης «Επιμόρφωση Εκπαι¬ 
δευτικών στην Αξιοποίηση των Τεχνολογιών Πληρο¬ 


φορίας και Επικοινωνιών (ΤΠΕ) στην Εκπαίδευση» .. 2 

Χορήγηση άδειας ασκήσεως επαγγέλματος Κοινών. 
Λειτουργού στην Κολοβούρη Χρυσάνθη του Νικο¬ 
λάου . 3 

Καθιέρωση υπερωριακής απογευματινής εργασίας 
στους υπαλλήλους του Τμήματος Βιομηχανίας & 
Ορυκτού Πλούτου Νομαρχιακής Αυτ/σης Άρτας.. 4 

Χορήγηση άδειας ασκήσεως επαγγέλματος Κοινών. 
Λειτουργού στην Γρηγοριάδη Ειρήνη του Ευθυμίου 5 


ΑΠΟΦΑΣΕΙΣ 

Αριθ. 13552/ΔΒΕ 1471 (1) 

Κριτήρια για την υπαγωγή των επενδύσεων των υποπερι¬ 
πτώσεων (XVII), (XVIII), (XIX), (XX), και (XXI) της περί¬ 
πτωσης (α) και των επενδύσεων της περίπτωσης στ 
της παραγράφου 1 του άρθρου 3 του νόμου 2601/98, 
όπως εχουντροποποιηθεί με τις διατάξειςτου άρθρου 
17 του Ν. 2941/2001. Στοιχεία αξιολόγησης, λειτουρ¬ 
γίας, βαθμολόγησης και τρόπος εφαρμογής όλων των 
κριτηρίων. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη: 

1. Τις διατάξειςτου Ν. 1558/85 (ΦΕΚ 137/Α/85) "Κυβέρ¬ 


νηση και Κυβερνητικά Όργανα", όπως τροποποιήθηκε με 
τις διατάξειςτου Ν. 2081/92 (ΦΕΚ 154/Α/92). 

2. Τις διατάξεις του Π.Δ. 229/86 (ΦΕΚ 96/Α/86) "Σύστα¬ 
ση και Οργάνωση της Γ ενικής Γ ραμματείας Βιομηχανίας", 
του Π.Δ. 396/89 (ΦΕΚ 172/Α/89) "Οργανισμός της Γ ενικής 
Γραμματείας Βιομηχανίας", του Π.Δ. 189/95 (ΦΕΚ 99/Α/ 
95) "Συγχώνευση των Υπουργείων Τουρισμού, Βιομηχα¬ 
νίας, Ενέργειας και Τεχνολογίας και Εμπορίου στο 
Υπουργείο Ανάπτυξης". 

3. Τις διατάξεις του Ν. 2601/98 (ΦΕΚ 81/Α/98) "Ενισχύ¬ 
σεις ιδιωτικών επενδύσεων για την οικονομική και περιφε¬ 
ρειακή ανάπτυξη της χώρας και άλλες διατάξεις" και ειδι¬ 
κότερα του άρθρου 7, παράγραφος 3 αυτού. 

4. Τις διατάξειςτου άρθρου 17του Ν. 2941/2001. 

5. Την αριθμ. 485/31.10.2001 (ΦΕΚ 1484/Β/31.10.2001) 
Κοινή απόφαση του Πρωθυπουργού και του Υπουργού 
Ανάπτυξης "Ανάθεση αρμοδιοτήτων στον Υφυπουργό 
Ανάπτυξης Αλέξανδρο Καλαφάτη". 

6. Την αριθ. 37610/31.10.2001 (ΦΕΚ 1485/Β/31.10.2001) 
Κοινή απόφαση του Πρωθυπουργού και του Υπουργού 
Εθνικής Οικονομίας "Καθορισμός αρμοδιοτήτων στον 
Υφυπουργό Ανάπτυξης X. Πάχτα". 

7. Το γεγονός ότι με την παρούσα απόφαση δενπροκα- 
λείται επιβάρυνση σε βάρος του Κρατικού Προϋπολογι¬ 
σμού, αποφασίζουμε: 

ΚΕΦΑΛΑΙΟ I 

ΕΚΤΙΜΗΣΗ ΒΙΩΣΙΜΟΤΗΤΑΣ 
ΑΡΘΡΟ 1 

Κριτήρια Εκτίμησης της Βιωσιμότητας: 

1. Για την εκτίμηση της βιωσιμότητας των υποβαλλομέ- 
νων για υπαγωγή στις διατάξεις του Ν. 2601 /98 των επεν¬ 
δύσεων του άρθρου 3 παράγραφος 1, περίπτωση α, υπο¬ 
περιπτώσεις (XVII), (XVIII), (XIX), (XX), (XXI) και περίπτωση 
στ του ανωτέρου νόμου, όπως εχουντροποποιηθεί με τις 
διατάξεις του άρθρου 17 του Ν 2941/2001 λαμβάνονται 
υπόψη τα ακόλουθα κριτήρια: 

α. Τα χαρακτηριστικά του φορέα της επένδυσης και ει¬ 
δικότερα η εμπειρία του, η κλίμακα και τα αποτελέσματα 
των δραστηριοτήτων του στο παρελθόν, η φερεγγυότητα 
και οικονομική του επιφάνεια, καθώς και η τεκμηριωμένη 
δυνατότητα διάθεσης των ιδίων κεφαλαίων για την κάλυ¬ 
ψη των χρηματοδοτικών αναγκών της επιχείρησης (κάλυ¬ 
ψη ιδίας συμμετοχής στην επένδυση και του αναγκαίου 

κεφαλαίου κίνησης). Για υφιστάμενες επιχειρήσεις λαμ- 
βάνονται υπόψη και τα οικονομικά τους αποτελέσματα 
στο πρόσφατο παρελθόν καθώς και η οικονομική τους κα¬ 
τάσταση. 

Η εμπειρία του φορέα εξετάζεται με βάση την προη¬ 
γούμενη δραστηριότητα της επιχείρησης η /και των μετό¬ 
χων αυτής σε τομείς σχετικούς με την προτεινόμενη 
επένδυση. 

Η κλίμακα και τα αποτελέσματα των δραστηριοτήτων 
αφορούνταποσοτικά μεγέθη παραγωγής καιπωλήσεως, 
το φάσμα των δραστηριοτήτων που αναπτύσσει, τις αγο¬ 
ρές στις οποίες απευθύνεται τα οικονομικά μεγέθη της 
επιχείρησης που υποβάλλει το αίτημα καθώς επίσης και 
συγγενών αυτής εταιρειών (μητρικές .θυγατρικές εται¬ 
ρείες του ιδίου ομίλου). 

Στα πλαίσια εξέτασηςτηςφερεγγυότητας, εξετάζεταιη 
φερεγγυότητα τόσο του φορέα της επένδυσης οσο και 
εκείνη των κυρίων μετόχων η εταίρων που ελέγχουν την 
πλειοψηφία των συμφερόντων της. Σε περίπτωση ύπαρ¬ 
ξης και άλλων εταιρειών των οποίων η πλειοψηφία των 
συμφερόντων ελέγχεται από τους κυρίους μετόχους του 
φορέα της επένδυσης ελέγχεται η φερεγγυότητα και των 
εταιρειών αυτών. Σε περίπτωση υπό σύσταση εταιρειών 
ελέγχεται η φερεγγυότητα των φυσικών η νομικών προ- 
σώπωνπου υποβάλλουντην αίτηση υπαγωγής καθώς επί¬ 
σης και των εταιρειών των οποίων τυχόν ελέγχουν την 
πλειοψηφία τους. 

Κατά την εξέταση της φερεγγυότητας λαμβάνεται υπό¬ 
ψη και τυχόν ύπαρξη δυσμενών στοιχείων συναλλακτικής 
τάξης. 

Η δυνατότητα διάθεσης των ιδίων κεφαλαίων που είναι 
αναγκαία για την κάλυψη της ίδιας συμμετοχής στην 
επένδυση και του κεφαλαίου κίνησης, πρέπει να τεκμη¬ 
ριώνεται από την ύπαρξη ρευστών διαθεσίμων των μετό¬ 
χων ή εταίρων, ή χρεώγραφων, ή τίτλων ή και άλλου εί¬ 
δους περιουσιακών στοιχείων τους που κατά την εκτίμη¬ 
ση της υπηρεσίας και αρμόδιας γνωμοδοτικής επιτροπής 
είναι ευκόλως ρευστοποιήσιμα στα χρονικά πλαίσια υλο¬ 
ποίησης της επένδυσης. 

Στις περιπτώσεις υφιστάμενων επιχειρήσεων που σύμ¬ 
φωνα με την αίτηση υπαγωγής προγραμματίζουν την κά¬ 
λυψη μερικά η ολικά, της ίδιας συμμετοχής με υφιστάμε¬ 
να, έκτακτα αποθεματικά, στα πλαίσια εξέτασης της δυ¬ 
νατότητας διάθεσης των ιδίων κεφαλαίων για την κάλυψη 
της πρέπει να τεκμηριώνεται η ύπαρξη στην εταιρεία των 
λειτουργικών αυτών κεφαλαίων με τη μορφή των, διαθε¬ 
σίμων. 

β. Οι προοπτικές κερδοφόρας δραστηριότητας της επι¬ 
χείρησης που θα δημιουργηθεί ή της ήδη υφιστάμενης, 
σε σύγκριση και με την εκτίμηση της κατάστασης - προο¬ 
πτικών των αγορών του κλάδου στον οποίο εντάσσεται. 

Οι προοπτικές κερδοφόρας δραστηριότητας εξετάζο¬ 
νται με βάση τις εκτιμήσεις των αποτελεσμάτων μετά την 
υλοποίηση της επένδυσης οι οποίες γίνονται με παραδο¬ 
χές που ανταποκρίνονται στις δυνατότητες της επιχείρη¬ 
σης και τις συνθήκες της αγοράς. Από τα προβλεπόμενα 
αποτελέσματα θα πρέπει να προκύπτει ικανοποιητική 
κερδοφορία του επενδυτικού προγράμματος και η δυνα¬ 
τότητα της επιχείρησης να καλύψειτις τακτής λήξης υπο¬ 
χρεώσεις της. 

γ.Η πληρότητα του επιχειρηματικού σχεδίου της επέν¬ 
δυσης και η οργάνωση της επιχείρησης που την πραγμα¬ 
τοποιεί. 


Η πληρότητα του επιχειρηματικού σχεδίου της επένδυ¬ 
σης εξετάζεται με βάση την επαρκή τεκμηρίωση για την 
καταλληλότητα του τόπου εγκατάστασης και την εξα¬ 
σφάλιση των πρώτων υλών και λοιπών συντελεστών πα¬ 
ραγωγής (ενέργεια, ανθρώπινο δυναμικό κ.λ.π.), την αρ¬ 
τιότητα της επενδυτικής πρότασης που αφορά τον τεχνι¬ 
κό σχεδίασμά την τεκμηρίωση της δυνατότητας 
εξασφάλισης των προβλεπομένων πωλήσεων, την πρό¬ 
βλεψη υποδομών αναγκαίων για την λειτουργία (δίκτυα 
πωλήσεων) και γενικά την επαρκή παρουσίαση και τεκμη¬ 
ρίωση όλων των στοιχείων που διασφαλίζουν την βιώσιμη 
λειτουργία της επένδυσης. 

Η οργάνωση της εταιρείας κρίνεται με βάση την τεχνο¬ 
λογική της επάρκεια, την οργανωτική δομή της, την στε- 
λέχωσητης με ανθρώπινο δυναμικό, καθώς και την εφαρ¬ 
μογή σύγχρονων μεθόδων και εργαλείων οργάνωσης 
όπως η μηχανοργάνωση των λειτουργιών με χρήση Η/Υ, 
τυποποίησης διαδικασιών και διασφάλιση ποιότητας (ίεο) 
κ.λ.π. 

ΚΕΦΑΛΑΙΟ II 

ΚΟΙΝΑ ΚΡΙΤΗΡΙΑ ΠΡΟΤΕΡΑΙΟΤΗΤΑΣ - ΥΠΑΓΩΓΗΣ ΤΩΝ 

ΒΙΩΣΙΜΩΝ ΕΠΕΝΔΥΣΕΩΝ ΚΑΙ ΒΑΘΜΟΛΟΓΗΣΗ ΤΟΥΣ 

ΑΡΘΡΟ 2 

1. Η αύξηση της απασχόλησης και ιδίως η δημιουργία 
νέων μόνιμων θέσεων εξαρτημένης εργασίας για μακρό 
χρονικό διάστημα. Παρέχονται μέχρι δύο (2) βαθμοί ως 
εξής: 

- Δύο (2) βαθμοί για την δημιουργία άνω των δέκα (10) 
νέων μόνιμων θέσεων πλήρους απασχόλησης. 

-Ένας (1) βαθμός για την δημιουργία μίας εως δέκα (1- 
10) νέων μόνιμων θέσεων πλήρους απασχόλησης. 

Για την εφαρμογή του κριτηρίου αυτού εφαρμόζονται 
ανάλογα οι ρυθμίσεις του δεύτερου, του τρίτου του πέ¬ 
μπτου του έκτου και του έβδομου εδαφίου της περίπτω¬ 
σης (α) της παραγράφου 2 του άρθρου 6 του Ν 2601/98. 

2. Ο βαθμός ιδίας συμμετοχής στην επένδυση. 

Παρέχονται μέχρι τέσσερις (4) βαθμοί, ως εξής: 

α. σκέλος: βαθμός ίδιας συμμετοχής στην επένδυση. 

-Τρεις (3) βαθμοί για την σε ποσοστό ανωτου 55% ιδία 
συμμετοχή του φορέα στην συνολική δαπάνη της επέν¬ 
δυσης. 

- Δύο 2) βαθμοί για την σε ποσοστό ανω του 50% και μέ¬ 
χρι και 55% ιδία συμμετοχή του φορέα στην συνολική δα¬ 
πάνη της επένδυσης. 

- Ένα (1) βαθμό για την σε ποσοστό ανω του 45% και μέ¬ 
χρι και 50% ιδία συμμετοχή του φορέα στην συνολική δα¬ 
πάνη της επένδυσης. 

β. σκέλος: βαθμός ίδιας συμμετοχής στο κεφάλαιο κί¬ 
νησης που απαιτείται για την λειτουργία της επένδυσης. 

- Παρέχεται ένας (1) βαθμός, για την χρηματοδότηση 
από τον φορέα του προβλεπομένου αναγκαίου κεφαλαί¬ 
ου κίνησης (ΑΚΚΕΠ), σε ποσοστό ανωτου 20%. 

Γιατους σκοπούς εφαρμογής του παρόντος εδαφίου: 

α. Ο υπολογισμός του ΑΚΚΕΠ βασίζεται στις προβλέ¬ 
ψεις που εκτιμώνται από την υπηρεσία στο πλαίσιο της 
αξιολόγησης και 

β. ως ΑΚΚΕΠ νοείται για μεν νεοϊδρυόμενες επιχειρή¬ 
σεις το εκτιμώμενο αναγκαίο κεφάλαιο εκκίνησης για δε 
υφιστάμενες επιχειρήσεις το εκτιμώμενο αναγκαίο πρό¬ 
σθετο μόνιμο κεφάλαιο κίνησης που προκύπτει από την 
λειτουργία της εξεταζόμενης επένδυσης. 

Στις περιπτώσεις νεοϊδρυόμενων επιχειρήσεων που 
πραγματοποιούν επενδύσεις το χρηματοδοτούμενο από 
το φορέα μέρος του αναγκαίου κεφαλαίου κίνησης πρέ¬ 
πει να αποτελέσει περαιτέρω αύξηση σε μετρητά του 
εταιρικού η μετοχικού κεφαλαίου. Ανάλογος όρος πρέπει 
να τίθεται στην οικεία απόφαση υπαγωγής ο οποίος δεν 
μπορεί να τροποποιηθεί στη συνέχεια. 

Αν λόγω της φύσης της επένδυσης προκύπτει ότι από 
την λειτουργία της δεν δημιουργείται πρόσθετο αναγκαίο 
μόνιμο κεφάλαιο κίνησης το σκέλος του κριτηρίου αυτού 
δεν βαθμολογείται. 

Στις περιπτώσεις υφιστάμενων επιχειρήσεων που 
πραγματοποιούν επενδύσεις το χρηματοδοτούμενο από 
το φορέα μέρος του πρόσθετου αναγκαίου μόνιμου κε¬ 
φαλαίου κίνησης πρέπει να αποτελέσει περαιτέρω αύξη¬ 
ση σε μετρητά του εταιρικού ή μετοχικού κεφαλαίου, είτε 
να γίνει ισόποση παρακράτηση καθαρών κερδών για τη 
δημιουργία έκτακτου αποθεματικού πριν την ολοκλήρω¬ 
ση και έναρξη της παραγωγικής λειτουργίας, εφόσον τα 
προβλεπόμενα από την υπηρεσία καθαρά κέρδη προς 
διανομή επαρκούν. Ανάλογος όρος τίθεται στην απόφα¬ 
ση υπαγωγής ο οποίος δεν μπορεί να τροποποιηθεί στη 
συνέχεια. 

3. Δυναμισμός και επιτυχία στις προγενέστερες και υφι¬ 
στάμενες δραστηριότητες της επιχείρησης και των εταί- 
ρωνπουελέγχουντηνπλειοψηφίατωνσυμφερόντωντηςή 
των εταίρων σε περίπτωση νεοϊδρυόμενων επιχειρήσεων. 

Παρέχονται από ένας (1) μέχρι και τέσσερις (4) ακέραι¬ 
οι βαθμοί ανάλογα με το δυναμισμό και την επιτυχία του 
φορέα της επένδυσης και των εταίρων που ελέγχουν την 
πλειοψηφία του ή των εταίρων σε περίπτωση νεοϊδρυό- 
μενων επιχειρήσεων, στις προγενέστερες και τις υφιστά¬ 
μενες δραστηριότητές τους, κατά την κρίση της αρμό¬ 
διας Γνωμοδοτικής Επιτροπής, η οποία λαμβάνει υπόψη 
της μεταξύ άλλων και τα εξής στοιχεία: 

α) Την εξέλιξη του κύκλου εργασιών και των προ απο¬ 
σβέσεων κερδώντου υφιστάμενου φορέα της επένδυσης 
ή σε περίπτωση νεοσύστατου ή υπό σύσταση φορέα, την 
εξέλιξη του κύκλου εργασιών και των προ αποσβέσεων 
κερδώντων εταιρειών που συμμετέχουν στο νέο φορέα ή 
των εταιρειών στις οποίες συμμετέχουν κατά πλειοψηφία 
ή διευθύνουν τα φυσικά πρόσωπα τα οποία είναι κύριοι 
μέτοχοι του προς αξιολόγηση φορέα της επένδυσης. 

β) Την ανάληψη επενδυτικών και επιχειρηματικών πρω¬ 
τοβουλιών κατά το πρόσφατο παρελθόν και το βαθμό επι¬ 
τυχίας τους, από τον προς αξιολόγηση φορέα της επέν¬ 
δυσης ή από τους εταίρους που ελέγχουντην πλειοψηφία 
του ή από επιχειρήσεις των οποίων οι εταίροι ελέγχουν 
την πλειοψηφία τους. 

4. Η πραγματοποίηση της επένδυσης στις περιοχές της 
Επικράτειας με την μεγαλύτερη ενίσχυση και στις περιο¬ 
χές όπου έχουν συναφθεί τοπικά σύμφωνα απασχόλη¬ 
σης. 

Παρέχονται έως τέσσερις (4) βαθμοί ως εξής: 

- Στις επενδύσεις που πραγματοποιούνται στην περιοχή 
Β' ένας (1) βαθμός. 

- Στις επενδύσεις που πραγματοποιούνται στην περιοχή 
Γ δύο (2) βαθμοί. 

- Στις επενδύσεις στην περιοχή Δ' τρεις (3) βαθμοί. 

- Στις επενδύσεις που πραγματοποιούνται σε τμήματα 
της επικράτειας στα οποία έχουν συναφθεί τοπικά σύμ¬ 
φωνα απασχόλησης παρέχεται επιπρόσθετα ένας (1) 
βαθμός. 


- Δεν παρέχεται βαθμός στις επενδύσεις που πραγμα¬ 
τοποιούνται στην περιοχή Α’. 

5. Ο αριθμός και η σημασία των επενδυτικών σχεδίων 
του φορέα, που έχουν υπαχθεί στις ενισχύσεις επιχορή¬ 
γησης και επιδότησης του Ν. 1892/90 και του Ν. 2601/98: 

Παρέχονται μέχρι δύο (2) βαθμοί ως εξής: 

- Δύο (2) βαθμοί, στις περιπτώσεις που δεν έχει γίνει κα¬ 
μία υπαγωγή στις ενισχύσεις της επιχορήγησης και επι¬ 
δότησης τόκων ή/και επιδότησης χρηματοδοτικής μίσθω¬ 
σης, του Ν. 1892/90 ή Ν. 2601/98, επένδυσης ή/και προ¬ 
γράμματος χρηματοδοτικής μίσθωσης εξοπλισμού ή 
επιχειρηματικού σχεδίου. 

- Ενας (1) βαθμός στις περιπτώσεις που έχει γίνει μία ή 
και περισσότερες υπαγωγές στις ενισχύσεις της επιχο¬ 
ρήγησης και επιδότησης τόκων ή/και επιδότησης χρημα¬ 
τοδοτικής μίσθωσης του Ν. 1892 ή του Ν. 2601/98 επέν¬ 
δυσης ή/και προγράμματος χρηματοδοτικής μίσθωσης 
εξοπλισμού ή επιχειρηματικού σχεδίου η οποία(-ες) δεν 
κρίνεται από πλευράς μεγέθους ως ιδιαίτερα σημαντική (- 
ες) σε σχέση με το πρό της πραγματοποίησης της μέγε¬ 
θος της μονάδας (-ων) στην οποία αναφέρεται. 

Για την εφαρμογή του παρόντος κριτηρίου. 

α) Ως υπαγωγές που έχουν γίνει νοούνται τόσο εκείνες 
που αφορούν στην μονάδα στην οποία πρόκειται να πραγ¬ 
ματοποιηθεί η εξεταζόμενη επένδυση ή/και προγράμμα¬ 
τα χρηματοδοτικής μίσθωσης ή επιχειρηματικό σχέδιο 
όσο και εκείνες που αφορούν σε άλλες μονάδες του φο¬ 
ρέα και 

β) Ο φορέας υποβάλλει μαζί με την αίτηση υπαγωγής 
υπεύθυνη δήλωση στην οποία αναφέρει τα πλήρη στοι¬ 
χεία των αποφάσεων υπαγωγής στο Ν 2601/98 και το Ν. 
1892/90 που έχουν μέχρι την υποβολή της αίτησης του εκ- 
δοθεί. Σε περίπτωση διαπίστωσης απόκρυψης στοιχείων 
εχει εφαρμογή η διάταξη του τρίτου εδαφίου της παρ 29 
του άρθρου 6του Ν. 2601/98. 

ΚΕΦΑΛΑΙΟ III 

ΠΡΟΣΘΕΤΑ ΕΙΔΙΚΑ ΚΡΙΤΗΡΙΑ ΥΠΑΓΩΓΗΣ ΤΩΝ 

ΒΙΩΣΙΜΩΝ ΕΠΕΝΔΥΣΕΩΝ ΚΑΙ ΒΑΘΜΟΛΟΓΗΣΗ ΤΟΥΣ 

ΑΡΘΡΟ 3 

Κριτήρια υπαγωγής επενδύσεων που αφορούν στη δια¬ 
σφάλιση της ποιότητας (υποπερίπτωση χνϋ, της περίπτω¬ 
σης α, της παραγράφου 1 του άρθρου 3 του Ν. 2601/98). 

1. Οι επενδύσεις που αφορούν σε δαπάνες, μελετών, 
αγοράς καινούργιου σύγχρονου εξοπλισμού, εγκατάστα¬ 
σης και λειτουργίας των αναγκαίων υποδομών και διαδι¬ 
κασιών, καθώς και τα έξοδα πιστοποίησης των προϊόντων 
και των διαδικασιών διασφάλισης ποιότητας σύμφωνα με 
τα αντίστοιχα ευρωπαϊκά πρότυπα από οργανισμούς δια¬ 
πιστευμένους από εθνικό φορέα, υπάγονται στις διατά¬ 
ξεις του Ν. 2601/98, όπως ισχύει με βάση και τη βαθμολο¬ 
γία τους από την εφαρμογή των εξής κριτηρίων: 

α) Η βελτίωση και η ολοκλήρωση της παραγωγικής δρα¬ 
στηριότητας της επιχείρησης μέσω της διασφάλισης της 
ποιότητας της παραγωγικής διαδικασίας και /ή των προϊ¬ 
όντων. 

β) Η αποτελεσματικότητα όλων των τμημάτων της επι¬ 
χείρησης που θα συμβάλουν στην διασφάλιση της ποιό¬ 
τητας. Η αποτελεσματικότητα εξετάζεται ως προς τον 
υπάρχοντα και το νέο εξοπλισμό την στελέχωση των τμη¬ 
μάτων, την κατάρτιση του ανθρώπινου δυναμικού τους, 
την οργάνωση και τη λειτουργία τους. 

γ) Η βελτίωση της διεθνούς ανταγωνιστικότητας της επι¬ 
χείρησης μέσω της επένδυσης, όπως δημιουργία συγκρι¬ 
τικού πλεονεκτήματος, προοπτική διείσδυσης των προϊό¬ 
ντων στη διεθνή αγορά, η υποκατάσταση εισαγωγών. 

2. Τα ανωτέρω κριτήρια και στοιχεία αξιολόγησης βαθ¬ 
μολογούνται, ως εξής: 

α) Βελτίωση και ολοκλήρωση της παραγωγικής δρα¬ 
στηριότητας της επιχείρησης μέσω της διασφάλισης της 
ποιότητας της παραγωγικής διαδικασίας και/ή των προϊ¬ 
όντων βαθμοί 1 εως 10. 

β) Αποτελεσματικότητα των τμημάτων της επιχείρησης 
που θα συμβάλουν στην διασφάλιση της ποιότητας 

βαθμοί 1 εως 5. 

γ) Βελτίωση της διεθνούς ανταγωνιστικότητας της επι¬ 
χείρησης μέσω της επένδυσης βαθμοί 1 εως 5. 

ΑΡΘΡΟ 4 

Κριτήρια υπαγωγής επενδύσεων που αφορούν στην 
αγορά και εγκατάσταση νέων συγχρόνων συστημάτων 
αυτοματοποίησης διαδικασιών και μηχανοργάνωσης 
αποθηκών (ΙορίεΙίσε), (υποπερίπτωση χνίϋ, της περίπτω¬ 
σης α, της παραγράφου 1 του άρθρου 3 του Ν 2601/98, 
όπως τροποποιήθηκε με την παράγραφο 2 του άρθρου 17 
του Ν 2941/2001). 

1. Επενδύσεις που αφορούν στην αγορά και εγκατά¬ 
σταση νέων σύγχρονων συστημάτων αυτοματοποίησης 
διαδικασιών και μηχανοργάνωσης αποθηκών (ΕορίεΙίσε), 
υπάγονται στις διατάξεις του Ν.2601/98 όπως ισχύει, με 
βάση και τη βαθμολογία τους από την εφαρμογή και των 
παρακάτω κριτηρίων: 

α) Ο βαθμός μείωσης του χρόνου διεκπεραίωσης (πα¬ 
ράδοσης) των παραγγελιών από την εφαρμογή του συ¬ 
στήματος αυτοματοποίησης της αποθήκης. 

β) Η συνεκτικότητα του υφισταμένου μηχανογραφικού 
συστήματος της επιχείρησης με το προβλεπόμενο στην 
επένδυση σύστημα αυτοματοποίησης της αποθήκης. 

γ) Ο βαθμός ολοκλήρωσης του συστήματος αυτοματο¬ 
ποίησης της αποθήκης. 

δ) Το σύγχρονο του εξοπλισμού του συστήματος, 
ε) Η βελτίωση της διεθνούς ανταγωνιστικότητας της 
επιχείρησης μέσω της επένδυσης. 

2. Τα ανωτέρω κριτήρια και στοιχεία αξιολόγησης βαθ¬ 
μολογούνται ως εξής: 

α) Ο βαθμός μείωσης του χρόνου διεκπεραίωσης (πα¬ 
ράδοσης) των παραγγελιών από την εφαρμογή του συ¬ 
στήματος αυτοματοποίησης της αποθήκης. Βαθμοί 1-5. 

β) Η συνεκτικότητα του υφισταμένου μηχανογραφικού 
συτήματος της επιχείρησης με το προβλεπόμενο στην 
επένδυση σύστημα αυτοματοποίησης της αποθήκης. 
Βαθμοί 1-3. 

γ) Ο βαθμός ολοκλήρωσης του συστήματος αυτοματο¬ 
ποίησης της αποθήκης. Βαθμοί 1-5. 

δ) Το σύγχρονο του εξοπλισμού του συστήματος. 

Βαθμοί 1-5. 

ε) Η βελτίωση της διεθνούς ανταγωνιστικότητας της 
επιχείρησης μέσω της επένδυσης. Βαθμοί 1-2. 

ΑΡΘΡΟ 5 

Κριτήρια υπαγωγής επενδύσεων που αφορούν στην ει¬ 
σαγωγή και την προσαρμογή περιβαλλοντικά φιλικής τε¬ 
χνολογίας στην παραγωγική διαδικασία, (υποπερίπτωση 
χίχ, της περίπτωσης α, της παραγράφου 1 του άρθρου 3 
του Ν. 2601/98). 


1. Οι επενδύσεις που αφορούν στην εισαγωγή και την 
προσαρμογή περιβαλλοντικά φιλικής τεχνολογίας στην 
παραγωγική διαδικασία υπάγονται στις διατάξεις του νό¬ 
μου 2601/98, όπως ισχύει, με βάση και τη βαθμολογία 
τους από την εφαρμογή και των παρακάτω κριτηρίων: 

α) Η προσαρμογή της προτεινόμενηςτεχνολογίας ητών 
μεθόδων παραγωγής στις Βέλτιστες Διαθέσιμες Τεχνικές 
(ΒΑΤ), όπως αυτές έχουν καθοριστεί (ή θα καθοριστούν 
μέχρι την ημερομηνία υποβολής της πρότασης) σε κοινο¬ 
τικό ή εθνικό επίπεδο για τον αντίστοιχο Βιομηχανικό κλά¬ 
δο κατ’ εφαρμογή της Οδηγίας 96/61/ΕΕ για την ολοκλη¬ 
ρωμένη πρόληψη και έλεγχο της ρύπανσης (ΙΡΡΘ). 

β) Η περιβαλλοντική επικινδυνότητα, της εγκατάστα¬ 
σης που πραγματοποιείται η επένδυση ,όπως αυτή κατα¬ 
τάσσεται, ανάλογα με τις επιπτώσεις της στο περιβάλλον 
σε ΑΙ υψηλής όχλησης, ΑΙΙ μέσης όχλησης και Β χαμηλής 
όχλησης σύμφωνα με τις διατάξεις της ΚΥΑ 69269/90 
(ΦΕΚ 679/Β/90). 

γ) Η επικινδυνότητα των ρύπων/αποβλήτων και των επι- 
πτώσεών τους στο συνολικό περιβάλλον (ατμόσφαιρα, 
νερό, έδαφος) που μειώνονται με την προτεινόμενη τε¬ 
χνολογία ή ανακυκλώνονται στην παραγωγική διαδικα¬ 
σία. 

Ο χαρακτηρισμός των αποβλήτων ως επικίνδυνων γίνε¬ 
ται σύμφωνα με τις διατάξεις της ΚΥΑ 19396/97 (ΦΕΚ 
604/Β/97) "μέτρα και όροι για τη διαχείριση επικίνδυνων 
αποβλήτων". Γιατα αέρια απόβλητα (σωματιδιακές εκπο¬ 
μπές, πτητικές οργανικές ενώσεις κλπ) λαμβάνεται υπό¬ 
ψη ο βαθμός τοξικότητάς των σύμφωνα με τις κείμενες 
διατάξεις. 

δ) Η ποσοτική μείωση των ρυπογόνων ουσιών και των 
ποιοτικών χαρακτηριστικών (ΒΟϋ, ΘΟϋ κτλ) των παρα- 
γομένων αποβλήτων, (Ι<9/24ωρο), σε σχέση με εκείνα που 
προέκυπταν από την υφιστάμενη παραγωγική διαδικα¬ 
σία, ή η μερική η ολική υποκατάσταση των επικίνδυνων 
πρώτων υλών με άλλες ακίνδυνες. 

ε) Η τεκμηρίωση της συμβολής της προτεινόμενης τε¬ 
χνολογίας ή του εξοπλισμού στην προστασία του περι¬ 
βάλλοντος ως σύνολο (ατμόσφαιρα, νερό, έδαφος) και 
ιδιαίτερα στην πρόληψη ή μείωση των εκπομπών στην πη¬ 
γή· 

στ) Η υποκατάσταση των πρώτων ή βοηθητικών υλών με 
βιομηχανικά κατάλοιπα ή κατάλοιπα καταναλωτικών 
προϊόντων, μέσω τεχνικών ανάκτησης/ανακύκλωσης των 
υλικών που εκπέμπονται και χρησιμοποιούνται κατά τη 
διεργασία και, ενδεχομένως, των αποβλήτων. 

Μείωση κατανάλωσης πρώτων υλών (συμπεριλαμβανο¬ 
μένου του νερού) και αποτελεσματική χρήση ενέργειας. 

ζ) Πολιτική και εμπειρία του φορέα σε θέματα προστα¬ 
σίας περιβάλλοντος. 

Εξετάζεται: 

• Η συμμόρφωση με τις κείμενες περιβαλλοντικές δια¬ 
τάξεις (έγκριση περιβαλλοντικών όρων, άδεια επεξεργα¬ 
σίας ή διάθεσης υγρών αποβλήτων, άδεια διάθεσης στε¬ 
ρεών και επικίνδυνων αποβλήτων κλπ). 

• Η ύπαρξη ή λειτουργία πιστοποιημένων συστημάτων 
περιβαλλοντικής διαχείρησης (κατά ΕΜΑ8, ή 150 14001, 
και απόκτησης κοινοτικού οικολογικού σήματος). 

• Η αποτελεσματικότητα της μονάδας: Λαμβάνεται 
υπόψη η στελέχωση της μονάδας με επιστημονικό και τε¬ 
χνικό προσωπικό, η εμπειρία και εξειδίκευση του για την 
υλοποίηση της πρότασης και την αξιοποίηση της προτει- 
νόμενης τεχνολογίας. 

2. Τα ανωτέρω κριτήρια και στοιχεία αξιολόγησης βαθ¬ 
μολογούνται ως εξής: 

α) Προσαρμογή προτεινόμενης Τεχνολογίας στις Βέλ¬ 
τιστες διαθέσιμες τεχνικές βαθμοί 1-3 

β) Περιβαλλοντική επικινδυνότητα εγκατάστασης 
βαθμοί 1-3. 

γ) Επικινδυνότητα ρύπων και αποβλήτων βαθμοί 1 -3 
δ) Ποσοτική μείωση ρυπογόνων ουσιών βαθμοί 1-4 
ε) Συμβολή της προτεινόμενης Τεχνολογίας στην προ¬ 
στασία του Περιβάλλοντος βαθμοί 1-3 

στ) Υποκατάσταση πρώτων και βοηθητικών υλών 

βαθμοί 1-2 

ζ) Πολιτική και εμπειρία σε θέματα προστασίας Περι¬ 
βάλλοντος βαθμοί 1-2 

ΑΡΘΡΟ 6 

Κριτήρια υπαγωγής επενδύσεων που αφορούν στην 
παραγωγή καινοτομικών προϊόντων και την εισαγωγή και¬ 
νοτομιών στην παραγωγική διαδικασία (υποπερίπτωση 
χχ, της περίπτωσης α, της παραγράφου 1 του άρθρου 3 
του Ν. 2601/98). 

1. Οι επενδύσεις που αφορούν στην παραγωγή καινο- 
τομικών προϊόντων και την εισαγωγή καινοτομιών στην 
παραγωγική διαδικασία υπάγονται στις διατάξεις του νό¬ 
μου 2601 /98, όπως ισχύει με βάση και τη βαθμολογίατους 
από την εφαρμογή των παρακάτω κριτηρίων: 

α) Ο βαθμός βελτίωσηςτωντεχνικώνχαρακτηριστικών 
του προϊόντος που ενσωματώνει την καινοτομία σε σχέ¬ 
ση με τα κυκλοφορούντο προϊόντα στην ελληνική και ευ¬ 
ρωπαϊκή αγορά. Αν η καινοτομία αναφέρεται σε διαδικα¬ 
σία παραγωγής, εξετάζεται επίσης ο βαθμός βελτίωσης 
των προϊόντων που παράγονται από αυτήν. Η βελτίωση 
μπορεί να αναφέρεται στην κάλυψη νέας/λανθάνουσας 
ανά-γκης της αγοράς, την ποιότητα κυκλοφορούντων 
προϊόντων, τη μείωση της ενεργειακής κατανάλωσης και 
της οικολογικής επιβάρυνσης, τη μείωση του κόστους 
παραγωγής, τη διείσδυση σε νέες αγορές. 

β) Η προστιθέμενη αξία που δημιουργείται στην επιχεί¬ 
ρηση από την εκμετάλλευση της καινοτόμου ιδέας σε 
σχέση με την κατάσταση πριν υιοθετηθεί η καινοτομία. 

γ) Η αποτελεσματικότητα της επιχειρηματικής μονά¬ 
δας που θα υποστηρίξει την εκμετάλλευση της καινοτο¬ 
μίας. Εξετάζονται το επίπεδο κατάρτισης και η πείρα 
των απασχολουμένων, τα εργαστήρια σχεδιασμού 
προϊόντων, ελέγχου ποιότητας, έρευνας κλπ., σε σχέση 
με την καταλληλότητα τους για την τεχνική και εμπορι¬ 
κή στήριξη της καινοτομίας, και η ικανότητα της μονά¬ 
δας να διασφαλίσει την εκμετάλλευση της καινοτομίας 
για την ίδια. 

δ) Η Βελτίωση της εγχώριας ή διεθνούς ανταγωνιστικό¬ 
τητας της επιχείρησης μέσω της επένδυσης. 

2. Τα ανωτέρω κριτήρια και στοιχεία αξιολόγησης βαθ¬ 
μολογούνται ως εξής 

α) Βαθμός βελτίωσης των τεχνικών χαρακτηριστικών 
του προϊόντος που ενσωματώνει την καινοτομία ή των 
προϊόντων που παράγονται μέσω της καινοτόμου διαδι¬ 
κασίας βαθμοί 1-6 

β) Προστιθέμενη αξία που δημιουργείται από την εκμε¬ 
τάλλευση της καινοτόμου ιδέας βαθμοί 1-6 

γ) Αποτελεσματικότητα της μονάδας που θα υλοποιή¬ 
σει την επένδυση βαθμοί 1-4 

δ) Βελτίωση της εγχώριας ή διεθνούς ανταγωνιστικότη¬ 
τας βαθμοί 1-4 


ΑΡΘΡΟ 7 

Κριτήρια υπαγωγής επενδύσεων που αφορούν στην 
ίδρυση η επέκταση βιομηχανικών η βιοτεχνικών μονάδων 
για την οικολογική αποσυναρμολόγηση, προϊόντων συ- 
σκευασίας και λοιπών προϊόντων που έχουν αναλωθεί 
στην Ελλάδα για παραγωγή πρώτων υλών και λοιπών υλι¬ 
κών από αυτά, (υποπερίπτωση χχί, της περίπτωσης α, της 
παραγράφου 1 του άρθρου 3του Ν. 2601/98). 

1. Επενδύσεις που αφορούν στην ίδρυση η επέκταση 
βιομηχανικών μονάδων για την οικολογική αποσυναρμο¬ 
λόγηση, προϊόντων συσκευασίας και λοιπών προϊόντων 
που έχουν αναλωθεί στην Ελλάδα για παραγωγή πρώτων 
υλών και λοιπών υλικών από αυτά υπάγονται στο νόμο 
στις διατάξεις 2601/98, όπως ισχύει, με βάση και τη βαθ¬ 
μολογία τους που προκύπτει από την εφαρμογή των πα¬ 
ρακάτω κριτηρίων: 

α) Ο βαθμός αξιοποίησης των αποσυναρμολογημένων 
προϊόντων συσκευασίας και λοιπών προϊόντων. Εξετάζε¬ 
ται το κατά βάρος ποσοστό του προϊόντος που αξιοποιεί- 
ται για παραγωγικούς ή άλλους επωφελείς σκοπούς. Το 
κριτήριο δεν ισχύει για τεχνολογίες ανάκτησης πολύτι¬ 
μων μετάλλων. 

β) Το κόστος της επένδυσης ανά μονάδα βάρους απο- 
συναρμολογουμένων προϊόντων συσκευασίας και λοι¬ 
πών προϊόντων για παραγωγή πρώτων υλών και λοιπών 
υλικών από αυτά. 

γ) Ο βαθμός επεξεργασίας και εξουδετέρωσηςτων κα¬ 
ταλοίπων της αποσυναρμολόγησης. Εξαιρείται η καύση 
των καταλοίπων. 

δ) Η ακινδυνότητα για το περιβάλλον των τελικών κατα¬ 
λοίπων (μετά την εξουδετέρωση και την αξιοποίηση τους) 
της αποσυναρμολόγησης. Τα κατάλοιπα κατατάσσονται 
με την εξής σειρά ακινδυνότητας: 

• αδρανή υλικά ( κεραμικό, ξύλα, γυαλιά, και συναφή) 
και χαρτί. 

• πλαστικά, ελαστικό- δέρματα και συναφή. 

• μέταλλο καθόλου ή λίγο τοξικά (π.χ. σίδηρος, ψευ¬ 
δάργυρος). 

• οργανικά τοξικά υλικά (ΡΟΒ 3- φυτοφάρμακα και συ¬ 
ναφή). 

• μέταλλα τοξικά ή ενώσεις του. 

ε) Η αξιοπιστία της προβλεπόμενης τεχνολογίας έναντι 
του κινδύνου περιβαλλοντικών ατυχημάτων. 

2. Τα ανωτέρω κριτήρια και στοιχεία αξιολόγησης βαθ¬ 
μολογούνται ως εξής: 

α) Βαθμός αξιοποίησης των αποσυναρμολογημένων 
προϊόντων συσκευασίας και λοιπών προϊόντων βαθμοί 1-5. 

β) Κόστος της επένδυσης ανά μονάδα βάρους αποσυ- 
ναρμολογουμένων προϊόντων συσκευασίας και λοιπών 
προϊόντων βαθμοί 1-3. 

γ) Βαθμός επεξεργασίας και εξουδετέρωσηςτων κατα¬ 
λοίπων της αποσυναρμολόγησης βαθμοί 1 -5. 

δ) Ακινδυνότητα για το περιβάλλον των τελικών κατα¬ 
λοίπων της αποσυναρμολόγησης βαθμοί 1 -5. 

ε) Αξιοπιστία της προβλεπόμενης τεχνολογίας έναντι 
του κινδύνου Περιβαλλοντικών ατυχημάτων βαθμοί 1 -2. 

ΑΡΘΡΟ 8 

Υπαγωγή επενδύσεων που αφορούν επιχειρήσεις (ερ¬ 
γαστήρια) παροχής υπηρεσιών ποιότητας (περίπτωση στ 
της παραγράφου 1 του άρθρου 3 του Ν 2601 /98). 

1. Επενδύσεις που αφορούν στην ίδρυση ή επέκταση 
εργαστηρίων που παρέχουν υπηρεσίες ποιότητας, (δοκι- 

μες ελέγχου και διακρίβωσης) και στοχεύουν στην από¬ 
κτηση πιστοποιητικού διαπίστευσης, από το ΕΣΥΔη άλλο 
Ευρωπαϊκό Φορέα διαπίστευσης, υπάγονται στις διατά¬ 
ξεις του νόμου 2601/98, όπως ισχύει με βάση και τη βαθ¬ 
μολογία τους από την εφαρμογή των παρακάτω κριτη¬ 
ρίων: 

α) Η επάρκεια του εργαστηρίου για παροχή υπηρεσιών 
στον τομέα που θα καλύπτει. Εξετάζονται τα προβλεπό- 
μενα ως προς τον εξοπλισμό, την οργάνωση και την επάρ¬ 
κεια και κατάρτιση σε ανθρώπινο δυναμικό. 

β) Η σκοπιμότητα ύπαρξης του εργαστηρίου σε σχέση 
με τις ανάγκες του συνόλου ή κλάδων της ελληνικής βιο¬ 
μηχανίας για την παροχή των συγκεκριμένων υπηρεσιών 
ποιότητας. 

γ) Η γεωγραφική θέση των υφιστάμενων ή νέων εργα¬ 
στηρίων. Εξετάζεται ιδίως αν παρέχονται προσιτές υπη¬ 
ρεσίες ποιότητας στις περιφέρειες της χώρας. 

δ) Η παροχή υπηρεσιών ποιότητας σε τομείς που καλύ¬ 
πτονται από οδηγίες της Ε.Ε. ή σε τομείς που αφορούν 
την υγεία, την ασφάλεια και την προστασία του περιβάλ¬ 
λοντος. 

ε) Οι προοπτικές συμβολής του εργαστηρίου στην 
έρευνα και την ανάπτυξη. Εξετάζονται ιδίως οι προοπτι¬ 
κές συνεργασίας του με εκπαιδευτικά ιδρύματα και τη 
βιομηχανία στοντομέα αυτόν και οι προοπτικές συμμετο¬ 
χής του σε διακρατικές συνεργασίες και ερευνητικά προ¬ 
γράμματα. 

2. Τα ανωτέρω κριτήρια και στοιχεία αξιολόγησης βαθ¬ 
μολογούνται ως εξής: 

α) Επάρκεια του εργαστηρίου ως προς την προσφορά 
υπηρεσιών στον τομέα που θα καλύπτει βαθμοί 1 -4. 

β) Ανάγκες του συνόλου ή κλάδωντης ελληνικής βιομη¬ 
χανίας για την Παροχή των συγκεκριμένων υπηρεσιών 
ποιότητας βαθμοί 1-6. 

γ) Γεωγραφική θέση των υφιστάμενων ή νέων εργαστη¬ 
ρίων βαθμοί 1-3. 

δ) Παροχή υπηρεσιών ποιότητας σε συγκεκριμένους 
τομείς βαθμοί 1-4. 

ε) Προοπτικές συμβολήςτου εργαστηρίου στην έρευνα 
και την ανάπτυξη βαθμοί 1 -3. 

ΚΕΦΑΛΑΙΟ IV 
ΛΕΙΤΟΥΡΓΙΑ ΤΡΟΠΟΣ ΚΑΙ 
ΛΟΙΠΕΣ ΛΕΠΤΟΜΕΡΕΙΕΣ ΕΦΑΡΜΟΓΗΣ 

ΑΡΘΡΟ 9 

1. Κάθε αίτηση υπαγωγής που υποβάλλεται, ελέγχεται 
από την Δ/νση Βιομηχανικών Επενδύσεων της ΓΓΒ, αφε¬ 
νός εάν συνοδεύεται από όλα τα απαιτούμενα δικαιολο- 
γητικά και στοιχεία και αφετέρου εάν η οικονομοτεχνική 
μελέτη εμφανίζει σοβαρές ελλείψεις οι οποίες καθιστούν 
αδύνατη την αξιολόγηση της υποβληθείσας πρότασης. 
Κάθε αίτηση υπαγωγής που τυχόν δεν συνοδεύεται από 
όλα τα απαιτούμενα δικαιολογητικά και στοιχεία η εμφα¬ 
νίζει στην οικονομοτεχνική της μελέτη σοβαρές ελλείψεις 
οι οποίες καθιστούν αδύνατη την αξιολόγηση της υπο¬ 
βληθείσας πρότασης, θεωρείται ως μηδέποτε υποβλη- 
θείσα και τίθεται στο αρχείο, κατά τα οριζόμενα στην πα¬ 
ράγραφο 5 του άρθρου 8 του Ν. 2601/98. 

2. Μετά τον ελεγχο που περιγράφεται στην προηγούμε¬ 
νη παράγραφο, κάθε αίτηση υπαγωγής εξετάζεται ως 
προς την βιωσιμότητα της προτεινόμενης επένδυσης 
σύμφωνα με το άρθρο 1 της παρούσας. Στο πλαίσιο αυτό 


η αρμόδια γνωμοδοτική επιτροπή γνωμοδοτεί, ύστερα 
από αιτιολογημένη εισήγηση της αρμόδιας Δ/νσης Βιο¬ 
μηχανικών Επενδύσεων είτε κρίνοντας βιώσιμη την προ- 
τεινόμενη επένδυση, είτε για την απόρριψη σε περίτπωση 
που την κρίνει μη βιώσιμη. 

Στις περιπτώσεις που η προτεινόμενη επένδυση αφορά 
υφιστάμενη παραγωγική μονάδα εκτιμάται η βιωσιμότητα 
της επένδυσης καθώς και της παραγωγικής μονάδας συ¬ 
νολικά στην οποία αναφέρεται η πρόταση. Επίσης προκει- 
μένου για υφιστάμενες επιχειρήσεις εκτιμάται η συνολική 
βιωσιμότητα της εταιρείας η της ατομικής επιχείρησης. 

3. Κάθε επένδυση που κρίνεται από την αρμόδια γνω¬ 
μοδοτική επιτροπή ως βιώσιμη βαθμολογείται σύμφωνα 
με τα κριτήρια του άρθρου 2 και τα κριτήρια των άρθρων 
3 εως 8, ανάλογα με την ή τις κατηγορίες που εχει υπο¬ 
βληθεί. Ακολούθως κατατάσσονται σε ενιαίο πίνακα σύμ¬ 
φωνα με το ποσοστό του συνόλου των βαθμών που έχουν 
συγκεντρώσει με πρόταξη εκείνων που συγκεντρώνουν 
το υψηλότερο ποσοστό. Εγκρίνονται δε για υπαγωγή οι 
επενδύσεις που προτάσσονται στην κατάταξη και μέχρι 
την κάλυψη του κατά περίπτωση καθορισθέντος στο συ¬ 
γκεκριμένο έτος ποσού επιχορηγήσεων για τις εν λόγω 
επενδύσεις. Σε περίπτωση που κατά τη διαδικασία έγκρι¬ 
σης των επενδύσεωντου πίνακα κατάταξης προκύπτει ότι 
το εναπομένον ποσό επιχορηγήσεων δεν επαρκεί για την 
κάλυψη όλων των τυχόν ισοβαθμούντων επενδύσεων, 
εγκρίνονται όλες οι ισοβαθμούσες επενδύσεις καθ’ υπέρ¬ 
βαση του καθορισθέντος ποσού επιχορηγήσεων. Οι υπό¬ 
λοιπες επενδύσεις που έχουν καταταγεί σε χαμηλότερη 
θέση από εκείνη της τελευταίας υπαγόμενης επένδυσης 
απορρίπτονται. 

4. Σε περιπτώσεις υποβολής επενδυτικής πρότασης σε 
περισσότερες της μίας κατηγορίας των ειδικών επενδύ¬ 
σεων ως σύνολο βαθμών, που συγκεντρώνει η επενδυτι¬ 
κή πρόταση βάσει των άρθρων 3 εως 8 για την κατάταξη 
της στον ενιαίο πίνακα της παραπάνω παραγράφου 3, 
λαμβάνεται υπόψη ο μέσος ορος του συνόλου των βαθ¬ 
μών που συγκεντρώνει στην κάθε κατηγορία. 

ΑΡΘΡΟ 10 

1. Για τους σκοπούς εφαρμογής της παρούσας απόφα¬ 
σης η αίτηση υπαγωγής πρέπει να περιλαμβάνει πέραν 
των λοιπών απαιτουμένων δικαιολογητικών και στοιχείων 
και χωριστό Ειδικό Παράρτημα των Κριτηρίων Προτεραι¬ 
ότητας και ειδικών κριτηρίων - Υπαγωγής. Στο ειδικό αυ¬ 
τό Παράρτημα ο επενδυτής θα παραθέτει, για κάθε κρι¬ 
τήριο: 

α) Όλες τις απαιτούμενες αναλύσεις και υπολογισμούς 
που προκύπτουν ως αναγκαίοι για την εφαρμογή του κρι¬ 
τηρίου έστω και αν τα αντίστοιχα στοιχεία ευρίσκονται 
στην οικονομοτεχνική μελέτη και β) τα πλήρη επίσημα 
στοιχεία, δικαιολογητικά και πληροφορίες, για την απαι- 
τούμενη τεκμηρίωση που προκύπτει για κάθε κριτήριο. 

Η μη υποβολή του ως άνω Ειδικού Παραρτήματος ή η 
υποβολή μη πλήρους σύμφωνα μετά αναφερόμενα στην 
προηγούμενη παράγραφο συνιστά λόγο εφαρμογής της 
διάταξης του πρώτου εδαφίου της παραγράφου 5 του άρ¬ 
θρου 8 του Ν. 2601/98. 

Σε περίπτωση που διαπιστωθεί ότι έγινε απόκρυψη 
στοιχείων ή δικαιολογητικών ή ότι υποβλήθηκαν ψευδή ή 
πλαστά ή παραπλανητικά στοιχεία ή δικαιολογητικά, έχει 
εφαρμογή η διάταξη του τρίτου εδαφίου της παραγρά¬ 
φου 29 του άρθρου 6 του Ν. 2601/98. 

2. Για την υποβοήθηση του έργου της βαθμολόγησης 
των επενδύσεων από την αρμόδια γνωμοδοτική επιτρο¬ 
πή, ή υπηρεσία στα πλαίσια της εισήγησης αξιολόγησης 
συντάσσει αναλυτικό ειδικό εισηγητικό παράρτημα στο 
οποίο παρατίθενται τα πλήρη διατιθέμενα στοιχεία καθώς 
και οι αναλυτικοί υπολογισμοί και εκτιμήσεις βάσει των 
οποίων βαθμολογείται το κάθε κριτήριο. 

ΑΡΘΡΟ 11 

1. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιουλίου 2002 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

ΧΡΗΣΤΟΣ ΠΑΧΤΑΣ ΑΛΕΞΑΝΔΡΟΣ ΚΑΛΑΦΑΤΗΣ 

-♦- 

Αοιθ. 76989/ΚΑ (2) 

Συμπλήρωση και τροποποίηση της απόφασης με αριθμ. 
ΚΑ/498/5.10.2001 (ΦΕΚ Β-1282) "Έγκριση Οδηγού 
Χρηματοδότησης του Ειδικού Λογαριασμού ΥΠΕΠΘ" 
για την πραγματοποίηση δαπανών στο πλαίσιο υλο¬ 
ποίησης της Πράξης «Επιμόρφωση Εκπαιδευτικών 
στην Αξιοποίηση των Τεχνολογιών Πληροφορίας και 
Επικοινωνιών (ΤΠΕ) στην Εκπαίδευση». 

ΟΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του εδαφίου γ’ της παραγράφου 3 του 
άρθρου 50 "Ειδικός λογαριασμός του ΥΠΕΠΘ για την 
αξιοποίηση κονδυλίωντου Κ.Π.Σ."του Ν. 2413/1996 (ΦΕΚ 
124/Α), με τις οποίες αντικαταστάθηκαν οι διατάξεις του 
εδ. γ' της παρ. 10 του άρθρου 2 του Ν. 2233/1994 (ΦΕΚ 
141 Α), όπως συμπληρώθηκαν με τις διατάξεις της παρ. 2 
του άρθρου 4του Ν. 2341/1995. 

2. Τις διατάξεις της παραγράφου 2 του άρθρου 11 του 
Ν. 2640/1998 (ΦΕΚ 206/Α/3.9.98) "Δευτεροβάθμια Τεχνι¬ 
κή - επαγγελματική εκπαίδευση και άλλες διατάξεις". 

3. Τις διατάξεις του Π.Δ. 432/1981 (ΦΕΚ 118 Α) και της 
υπουργικής απόφασης Β1/819/1998 περί Ειδικών Λογα¬ 
ριασμών Έρευνας στα ΑΕΙ κλπ. 

4. Την με αριθμ. ΚΑ/1143/2000 τροποποίηση και αντικα¬ 
τάσταση της απόφασης με αριθμ. ΚΑ/680/22.8.1996 "Σύ¬ 
σταση Ειδικού Λογαριασμού στο Υπουργείο Εθνικής Παι¬ 
δείας και θρησκευμάτων". 

5. Την απόφαση με αριθμ. ΚΑ/498/5.10.2001 (ΦΕΚ Β- 
1282) "Έγκριση Οδηγού Χρηματοδότησης του Ειδικού 
Λογαριασμού ΥΠΕΠΘ". 

6. Την με αριθμ. πρωτ. 151047/ΚτΠΙ65/28.1.2002 Από¬ 
φαση Ένταξης του Ειδικού Γραμματέα για την "Κοινωνία 
της Πληροφορίας". 

7. Την υπ’ αριθμ. 9143/ΚΓ/29.1.2002 απόφαση του 
Υπουργού Εθνικής Παιδείας και θρησκευμάτων, που 
αφορά στο Σύστημα Διαχείρισης, Παρακολούθησης και 
Ελέγχου της Πράξης "Επιμόρφωση Εκπαιδευτικών στην 
Αξιοποίηση των Τεχνολογιών Πληροφορίας και Επικοινω¬ 
νιών (ΤΠΕ) στην Εκπαίδευση" του Μέτρου 1.2 του Επιχει¬ 
ρησιακού Προγράμματος "Κοινωνίατης Πληροφορίας". 

8. Το Τεχνικό Δελτίο Έργου για την Πράξη "Επιμόρφω¬ 
ση Εκπαιδευτικών στην Αξιοποίηση των Τεχνολογιών 


Πληροφορίας και Επικοινωνιών (ΤΠΕ) στην Εκπαίδευση" 
του Μέτρου 1.2του Επιχειρησιακού Προγράμματος "Κοι¬ 
νωνία της Πληροφορίας". 

9. Την εισήγηση της Επιτροπής Διαχείρισης του Ειδικού 
Λογαριασμού ΥΠΕΠΘ, η οποία περιλαμβάνεται στο με 
αριθμ. 16/2002 πρακτικό της, σύμφωνα με το άρθρο 4 
παρ. 4 στοιχ. ζτης με αριθμ. ΚΑ/1143/2000 τροποποίησης 
και αντικατάστασης της απόφασης με αριθμ. ΚΑ/680/22- 
8-1996 "Σύσταση Ειδικού Λογαριασμού στο Υπουργείο 
Εθνικής Παιδείας και Θρησκευμάτων". 

10. Την ανάγκη για την οικονομική διαχείριση μέσω του 
Ειδικού Λογαριασμού ΥΠΕΠΘ της Πράξης "Επιμόρφωση 
Εκπαιδευτικών στην Αξιοποίηση των Τεχνολογιών Πλη¬ 
ροφορίας και Επικοινωνιών (ΤΠΕ) στην Εκπαίδευση" του 
Μέτρου 1.2 του Επιχειρησιακού Προγράμματος "Κοινω¬ 
νία της Πληροφορίας". 

11. Το γεγονός ότι από την εφαρμογή της απόφασης 
αυτής δεν προκαλείται επιπλέον δαπάνη εις βάρος του 
κρατικού προϋπολογισμού, αποφασίζουμε: 

Στο κεφάλαιο 3, μετά την παράγραφο 3.1.2, προστίθε¬ 
ται παράγραφος, η οποία αριθμείταιως3.1.3, ως εξής: 

«3.1.3 ΕΡΓΑ ΠΟΥ ΥΛΟΠΟΙΟΥΝΤΑΙ ΑΠΟ ΤΟ ΥΠΕΠΘ ΚΑΙ 
ΕΝΤΑΣΣΟΝΤΑΙ ΣΤΟ ΕΠΙΧΕΙΡΗΣΙΑΚΟ ΠΡΟΓΡΑΜΜΑ «ΚΟΙ¬ 
ΝΩΝΙΑ ΤΗΣ ΠΛΗΡΟΦΟΡΙΑΣ» 

Η εκτέλεση δαπανών, για την υλοποίηση από το 
ΥΠΕΠΘ, ως Τελικό Δικαιούχο, της Πράξης «Επιμόρφω¬ 
ση Εκπαιδευτικών στην Αξιοποίηση των Τεχνολογιών 
Πληροφορίας και Επικοινωνιών (ΤΠΕ) στην Εκπαίδευ¬ 
ση» του Μέτρου 1.2του Επιχειρησιακού Προγράμματος 
«Κοινωνία της Πληροφορίας», της οποίας η οικονομική 
διαχείριση διενεργείται μέσω του Ειδικού Λογαριασμού 
ΥΠΕΠΘ, γίνεται σύμφωνα με τα όσα προβλέπονται από 
την υπ’ αριθμ. 9143/ΚΓ/29.1.2002 απόφαση του Υπουρ¬ 
γού Εθνικής Παιδείας και Θρησκευμάτων, που αφορά 
στο Σύστημα Διαχείρισης, Παρακολούθησης και Ελέγ¬ 
χου της Πράξης «Επιμόρφωση Εκπαιδευτικών στην 
Αξιοποίηση των Τεχνολογιών Πληροφορίας και Επικοι¬ 
νωνιών (ΤΠΕ) στην Εκπαίδευση»του Μέτρου 1.2του Επι¬ 
χειρησιακού Προγράμματος «Κοινωνία της Πληροφο¬ 
ρίας». 

Για την πραγματοποίηση των δαπανών, ακολουθούνται 
οι διαδικασίες που προβλέπονται στο παρόν κεφάλαιο 
του Οδηγού Χρηματοδότησης και στην παρ. 5 του άρ¬ 
θρου 6 της Κ.Υ.Α. 1143/2000, εφόσον δεν προβλέπεται 
διαφορετικά στην υπ’ αριθμ. 9143/ΚΓ/29.1.2002 απόφα¬ 
ση του Υπουργού Εθνικής Παιδείας και Θρησκευμάτων, 
που αφορά στο Σύστημα Διαχείρισης, Παρακολούθησης 
και Ελέγχου της Πράξης «Επιμόρφωση Εκπαιδευτικών 
στην Αξιοποίηση των Τεχνολογιών Πληροφορίας και Επι¬ 
κοινωνιών (ΤΠΕ) στην Εκπαίδευση». 

Ειδικότερα, στις διαδικασίες για την εκτέλεση δαπα¬ 
νών (αμοιβές προσωπικού, δαπάνες μετακίνησης προ¬ 
σωπικού, προμήθειες - αναθέσεις εκτέλεσης εργασιών, 
ημερίδες κλπ), όπου απαιτείται εγκριτική απόφαση του 
Γ ενικού Γ ραμματέα του ΥΠΕΠΘ, αυτή λαμβάνεται μετά 
από πρόταση και εισήγηση της Κεντρικής Επιτροπής 
Επιμόρφωσης στις Τεχνολογίες Πληροφορίας και Επι¬ 
κοινωνιών (Κ.Ε.Ε.Τ.Π.Ε.) της Πράξης «Επιμόρφωση Εκ¬ 
παιδευτικών στην Αξιοποίηση των Τεχνολογιών Πληρο¬ 
φορίας και Επικοινωνιών (ΤΠΕ) στην Εκπαίδευση», χω¬ 
ρίς να είναι απαραίτητη πρόταση, εισήγηση ή γνώμη της 
Επιτροπής Διαχείρισης του Ειδικού Λογαριασμού 
ΥΠΕΠΘ. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιουλίου 2002 

Ο ΥΠΟΥΡΓΟΣ 

ΠΕΤΡΟΣ ΕΥΘΥΜΙΟΥ 

-Φ- 

(3) 

Χορήγηση άδειας ασκήσεως επαγγέλματος Κοινών. Λει¬ 
τουργού στην Κολοβούρη Χρυσάνθη του Νικολάου. 

Ο ΝΟΜΑΡΧΗΣ ΑΧΑΪΑΣ 

Με την 5265/2002 απόφαση του Νομάρχη Αχάΐας χορη¬ 
γείται στην κοινωνική λειτουργό Κολοβούρη Χρυσάνθη 
του Νικολάου κατοίκου Πατρών, άδεια ασκήσεως επαγ¬ 
γέλματος Κοινών. Λειτουργού. 

Με εντολή Νομάρχη 

Η Διευθύντρια 

Π. ΧΡΟΝΟΠΟΥΛΟΥ 

-Φ- 

Αριθ. οικ. Τ.Β. 487 (4) 

Καθιέρωση υπερωριακής απογευματινής εργασίας 
στους υπαλλήλους του Τμήματος Βιομηχανίας & Ορυ¬ 
κτού Πλούτου Νομαρχιακής Αυτ/σης Άρτας. 

Ο ΝΟΜΑΡΧΗΣ ΑΡΤΑΣ 

Έχοντας υπόψη: 

1. Τις διατάξεις του άρθρου 18 του Ν. 2470/97 «Ανα¬ 
μόρφωση μισθολογίου προσωπικού της δημοσίας διοίκη¬ 
σης και άλλες συναφείς διατάξεις» όπως αντικαταστάθη- 
καν με τις διατάξεις του άρθρου 15 του Ν. 2592/98 «Ανα¬ 
προσαρμογή συντάξεων πολιτικών συνταξιούχων του 
Δημοσίου, ρύθμιση συνταξιοδοτικών θεμάτων και άλλες 
διατάξεις». 

2. Τις διατάξεις του άρθρου 25 παρ. 7 του Ν. 2738/99 
«Συλλογικές Διαπραγματεύσεις στη Δημοσία Διοίκηση, 
μονιμοποιήσεις συμβασιούχων αορίστου χρόνου και άλ¬ 
λες διατάξεις». 


3. Την αρ. πρωτ. 2/26028/0022/10.5.2002 εγκύκλιο του 
Γενικού Λογιστηρίου του Κράτους. 

4. Τις ανάγκες του Τμήματος Βιομηχανίας & Ορυκτού 
Πλούτου, που δεν είναι δυνατό να αντιμετωπιστούν μέσα 
στο κανονικό ωράριο εργασίας από τους τέσσερις (4) 
υπαλλήλους που υπηρετούν σε αυτό. 

5. Το γεγονός ότι από τις διατάξεις της Απόφασης αυ¬ 
τής προκαλείται δαπάνη ύψους 1.578,36 ΕΥΡΩ εις βάρος 
του προϋπολογισμού της Νομαρχιακής Αυτοδιοίκησης 
Άρτας, αποφασίζουμε: 

Εγκρίνουμε την καθιέρωση υπερωριακής απογευματι¬ 
νής εργασίας με αμοιβή για την αντιμετώπιση των ανα- 
γκώντου Τμήματος Βιομηχανίας & Ορυκτού Πλούτου κα- 
τάτο χρονικό διάστημα από 1.7.2002 μέχρι 31.12.2002 και 
ορίζουμε τον αριθμό των υπαλλήλων που μπορεί να ερ¬ 
γάζεται υπερωριακά σε δύο (2) κατά μήνα και τις ώρες 
υπερωριακής εργασίας σε τριάντα πέντε (35) κατά ανώ¬ 
τατο όριο κατά μήνα. 

Ο αριθμός των ωρών κατά μήνα και κατά υπάλληλο θα 
καθοριστεί με σχετική απόφασή μας, σύμφωνα με τις ανά¬ 
γκες της Υπηρεσίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άρτα, 16 Ιουλίου 2002 

Ο Νομάρχης 
ΛΑΜΠΡΟΣ ΡΙΖΟΣ 

-Φ- 

(5) 

Χορήγηση άδειας ασκήσεως επαγγέλματος Κοινών. Λει¬ 
τουργού στην Γρηγοριάδη Ειρήνη του Ευθυμίου. 

Ο ΝΟΜΑΡΧΗΣ ΦΘΙΩΤΙΔΑΣ 

Με την 1394/15.7.2002 απόφαση του Νομάρχη Φθιώτι¬ 
δας χορηγείται στην Γρηγοριάδη Ειρήνη του Ευθυμίου 
άδεια άσκησης Επαγγέλματος Κοινωνικής Λειτουργού. 

Με εντολή Νομάρχη 

Η Προϊσταμένη 
ΕΥΑΓΓΕΛΙΑ ΓΑΛΑΝΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




